
PAKEITIMAI
Biudžeto kontrolės komitetas teikia atsakingam Biudžeto komitetui toliau pateikiamą tekstą:

<RepeatBlock-Amend>
<Amend>Pakeitimas		<NumAm>1</NumAm>
<DocAmend>Pasiūlymas dėl rezoliucijos</DocAmend>
<Article>19 a nurodomoji dalis (nauja)</Article>
	

	Pasiūlymas dėl rezoliucijos
	Pakeitimas

	
	–	atsižvelgdamas į biudžeto įvykdymo patvirtinimo procedūrą ir Europos Audito Rūmų išvadas jų metinėse ataskaitose dėl ES biudžeto vykdymo,


</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl rezoliucijos</DocAmend>
<Article>E konstatuojamoji dalis</Article>
	

	Pasiūlymas dėl rezoliucijos
	Pakeitimas

	E.	kadangi pasitelkiant NGEU sustiprintas Sąjungos biudžetas padėjo sušvelninti COVID-19 krizės ekonominį ir socialinį poveikį ir reaguoti į Rusijos agresijos karo prieš Ukrainą padarinius; kadangi Sąjungos biudžetas vis dar nepakankamai parengtas dydžio, struktūros ir taisyklių požiūriu, kad galėtų visapusiškai atlikti savo vaidmenį, kai reikia prisitaikyti prie kintančių išlaidų poreikių, reaguoti į sukrėtimus ir į krizes ir praktiškai įgyvendinti solidarumo principą;
	E.	kadangi Sąjungos biudžetas padėjo sušvelninti COVID-19 krizės ekonominį ir socialinį poveikį ir reaguoti į Rusijos agresijos karo prieš Ukrainą padarinius; kadangi Sąjungos biudžetas vis dar nepakankamai parengtas struktūros ir taisyklių požiūriu, kad galėtų visapusiškai atlikti savo vaidmenį, kai reikia prisitaikyti prie kintančių išlaidų poreikių, reaguoti į sukrėtimus ir į krizes ir praktiškai įgyvendinti solidarumo principą;


</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl rezoliucijos</DocAmend>
<Article>H a konstatuojamoji dalis (nauja)</Article>
	

	Pasiūlymas dėl rezoliucijos
	Pakeitimas

	
	Ha.	kadangi Europos Audito Rūmai 2023 m. ataskaitoje1a padarė išvadą, kad su ES išlaidomis susijęs klaidų lygis padidėjo iki 5,6 proc. viso biudžeto, ir įspėjo, kad didėjanti Europos skola daro vis didesnį spaudimą ES biudžetui;

	
	_________________

	
	1a Europos Audito Rūmai, „2023 finansinių metų metinės ataskaitos“. 


</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl rezoliucijos</DocAmend>
<Article>3 dalis</Article>
	

	Pasiūlymas dėl rezoliucijos
	Pakeitimas

	3.	pabrėžia, kad DFP po 2027 m. taip pat turi būti paprastesnė bei skaidresnė ir apsaugota nuo piktnaudžiavimo, sukčiavimo ir teisinės valstybės principų pažeidimų ir Sąjungos vertybių nepaisymo atvejais;
	3.	pabrėžia, kad DFP po 2027 m. taip pat turi būti paprastesnė ir demokratiškesnė, prieinamesnė bei skaidresnė, didinanti efektyvumą ir atskaitomybę pasitelkiant supaprastintas ir racionalizuotas procedūras, taip pat apsaugota nuo korupcijos, piktnaudžiavimo, sukčiavimo bei interesų konfliktų ir sudaranti sąlygas nedelsiant imtis veiksmų teisinės valstybės principų pažeidimų ir pagrindinių Sąjungos vertybių nepaisymo atvejais; pabrėžia, kad svarbu apsaugoti Sąjungos finansinius interesus; pabrėžia, kad supaprastinimas neturėtų neigiamai paveikti skaidrumo, taip pat visų pirma turėtų būti naudingas galutiniams gavėjams ir padaryti paraiškų teikimo procedūras prieinamesnes;


</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl rezoliucijos</DocAmend>
<Article>3 a dalis (nauja)</Article>
	

	Pasiūlymas dėl rezoliucijos
	Pakeitimas

	
	3a.	pabrėžia ES kovos su sukčiavimu struktūros svarbą DFP po 2027 m. ir esminį vaidmenį, kurį turi atlikti ES institucijos, įstaigos ir agentūros (Europos Audito Rūmai, Eurojustas, Europolas, Europos prokuratūra ir Europos kovos su sukčiavimu tarnyba (OLAF)); ragina užtikrinti pakankamą šių organų finansavimą ir skatina juos stiprinti bendradarbiavimą, visų pirma keičiantis informacija apie nusikalstamą ir (arba) sukčiavimu laikomą veiklą, susijusią su ES lėšomis, ir suteikiant prieigą prie vienas kito duomenų; primena koordinavimo ir glaudesnio bendradarbiavimo su valstybių narių teismų ir policijos sistemomis svarbą siekiant veiksmingiau kovoti su sukčiavimu, piktnaudžiavimu ir organizuotu nusikalstamumu; atkakliai tvirtina, kad dalyvavimas Europos prokuratūros veikloje turi būti privalomas valstybėms narėms, gausiančioms ES lėšas pagal DFP po 2027 m., išskyrus atvejus, kai valstybės narės konstitucijoje numatyta galimybė nedalyvauti; ragina išnagrinėti galimybes, susijusias su Sąjungos kovos su sukčiavimu struktūros sinergija ir galimu jos konsolidavimu; pabrėžia, kad dabartinė kovos su sukčiavimu struktūra susiduria su tokiais iššūkiais kaip susiskaldymas ir integruoto valdymo sistemos trūkumas, sutampančių kompetencijų problema, nepakankami ištekliai ir nepatikimi duomenys, dėl kurių gali būti nepakankamai įvertintas sukčiavimo ES finansų srityje mastas; todėl ragina Komisiją (i) sukurti bendrą valdymo sistemą, skirtą visų kovos su sukčiavimu srityje veikiančių subjektų koordinavimui, (ii) įgyvendinti suvienodintą ataskaitų teikimo sistemą, kad būtų konsoliduota turima informaciją, (iii) skatinti aktyviau naudoti skaitmenines priemones, siekiant pagerinti duomenų rinkimą, keitimąsi jais ir jų analizę, ir (iv) padidinti finansinius ir žmogiškuosius išteklius, kad būtų užtikrintas kovos su sukčiavimu institucijų veiksmingumas;


</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl rezoliucijos</DocAmend>
<Article>4 dalis</Article>
	

	Pasiūlymas dėl rezoliucijos
	Pakeitimas

	4.	pabrėžia, kad siekiant paprastesnės ir lankstesnės DFP reikia numatyti tvirtesnę parlamentinę atskaitomybę;
	4.	pabrėžia, kad siekiant paprastesnės ir lankstesnės DFP reikia numatyti skaidresnę ir tvirtesnę parlamentinę kontrolę ir atskaitomybę; primena, jog ES piliečiai turi būti tikri, kad ES biudžetą vykdantys subjektai juos informuos apie tai, kaip buvo panaudotos lėšos ir pasiekti tikslai; primena, kad siekiant išlaikyti piliečių pasitikėjimą yra labai svarbu užtikrinti skaidrumą ir kad sukčiavimas bei netinkamas lėšų naudojimas labai kenkia šio pasitikėjimo išlaikymui; ragina Komisiją visose DFP po 2027 m. finansavimo priemonėse nustatyti patikimus kovos su sukčiavimu mechanizmus, kuriais būtų užtikrinta ES biudžeto apsauga; rekomenduoja toliau kurti viešai prieinamą duomenų bazę, kurioje tikruoju laiku būtų teikiama informacija apie ES biudžeto asignavimus ir rezultatus, pasiektus panaudojus lėšas;


</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl rezoliucijos</DocAmend>
<Article>6 dalis</Article>
	

	Pasiūlymas dėl rezoliucijos
	Pakeitimas

	6.	yra įsitikinęs, kad konkurencingumo didinimas, ekonomikos priklausomybės nuo iškastinio kuro mažinimas ir Sąjungos inovacinių pajėgumų didinimas yra centriniai DFP po 2027 m. prioritetai ir yra gyvybiškai svarbūs siekiant užtikrinti ilgalaikį, tvarų ir integracinį augimą ir atsparesnę ekonomiką ir visuomenę;
	6.	yra įsitikinęs, kad konkurencingumo ir Europos saugumo didinimas, ekonomikos priklausomybės nuo iškastinio kuro mažinimas ir Sąjungos inovacinių pajėgumų didinimas yra centriniai DFP po 2027 m. prioritetai ir yra gyvybiškai svarbūs siekiant užtikrinti ilgalaikį, tvarų ir integracinį augimą ir atsparesnę ekonomiką ir visuomenę;


</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl rezoliucijos</DocAmend>
<Article>8 dalis</Article>
	

	Pasiūlymas dėl rezoliucijos
	Pakeitimas

	8.	atkreipia dėmesį į tai, kad M. Draghi nurodo, kad 2025–2030 m. metinis investicijų į inovacijas ir infrastruktūrą deficitas sieks 750–800 mlrd. EUR per metus; pabrėžia, kad, nors Sąjungos biudžetas negali pats padengti šio trūkumo, jis turi atlikti gyvybiškai svarbų vaidmenį;
	8.	atkreipia dėmesį į tai, kad M. Draghi nurodo, kad 2025–2030 m. metinis investicijų į inovacijas ir infrastruktūrą deficitas sieks 750–800 mlrd. EUR per metus; pabrėžia, kad, nors Sąjungos biudžetas negali pats padengti šio trūkumo, jis vis dėlto turėtų kaip įmanoma labiau remti ES konkurencingumą;


</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl rezoliucijos</DocAmend>
<Article>9 dalis</Article>
	

	Pasiūlymas dėl rezoliucijos
	Pakeitimas

	9.	pabrėžia, kad Sąjungos biudžetas turi būti kruopščiai koordinuojamas atsižvelgiant į nacionalines išlaidas ir parengtas taip, kad būtų galima veiksmingai sumažinti riziką, sutelkti privačias investicijas ir jų ir pritraukti, kad startuoliai ir MVĮ galėtų lengviau gauti lėšų; todėl ragina pagal kitą DFP gerokai sustiprinti tokias programas kaip programa „InvestEU“, nes jomis užtikrinamas papildomumas ir laikomasi rinka ir paklausa grindžiamo požiūrio; mano, kad biudžeto garantijos yra veiksmingas išteklių naudojimas, ir ragina jas supaprastinti;
	9.	ragina būsimoje DFP numatyti patikimas apsaugos priemones, kurios užkirstų kelią korupcijai ir užtikrintų skaidrumą; pabrėžia, kad Sąjungos biudžetas turi būti kruopščiai koordinuojamas atsižvelgiant į nacionalines išlaidas ir parengtas taip, kad būtų galima veiksmingai sumažinti riziką, sutelkti privačias investicijas ir jų pritraukti, kad startuoliai, veiklą plečiančios įmonės ir MVĮ galėtų lengviau gauti lėšų; todėl ragina pagal kitą DFP gerokai sustiprinti tokias programas kaip programa „InvestEU“, nes jomis užtikrinamas papildomumas ir laikomasi rinka ir paklausa grindžiamo požiūrio, taip pat jas suderinti su Sąjungos prioritetais ir nustatytų problemų mastu, taip pat leisti, kad programų atžvilgiu būtų galima laikytis mažesniu rizikos vengimu paremto požiūrio ir taip iš tiesų skatinti inovacijas; mano, kad biudžeto garantijos, jei jas papildo veiksmingos kovos su korupcija priemonės, yra veiksmingas išteklių naudojimas, ir ragina garantijas supaprastinti;


</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl rezoliucijos</DocAmend>
<Article>10 dalis</Article>
	

	Pasiūlymas dėl rezoliucijos
	Pakeitimas

	10.	primygtinai reikalauja, kad pagal kitą DFP būtų dedama daugiau pastangų siekiant kuo labiau padidinti potencialų Europos investicijų banko grupės ir kartu kitų tarptautinių ir nacionalinių finansų įstaigų vaidmenį teikiant paskolas strateginėse politikos srityse, pvz., klimato ir pastaruoju metu – su dvejopu naudojimu susijusiems gynybos projektams;
	10.	primygtinai reikalauja, kad pagal kitą DFP būtų dedama daugiau pastangų siekiant kuo labiau padidinti potencialų Europos investicijų banko grupės ir kartu kitų tarptautinių ir nacionalinių finansų įstaigų vaidmenį teikiant paskolas ir konsultavimo paslaugas strateginėse politikos srityse, pvz., klimato ir pastaruoju metu – su dvejopu naudojimu susijusiems gynybos projektams;


</Amend>
<Amend>Pakeitimas		<NumAm>11</NumAm>
<DocAmend>Pasiūlymas dėl rezoliucijos</DocAmend>
<Article>16 dalis</Article>
	

	Pasiūlymas dėl rezoliucijos
	Pakeitimas

	16.	pabrėžia, kad tam, kad būtų galima konkuruoti su kitais svarbiais pasauliniais veikėjais, Europos ekonomika taip pat turi tapti konkurencingesnė ir atsparesnė pasiūlos atžvilgiu, todėl reikia daugiau investuoti į Sąjungos atvirą strateginį savarankiškumą vykdant sustiprintą pramonės politiką ir daugiausia dėmesio skiriant strateginiams sektoriams ir ypatingos svarbos technologijoms, kad būtų sumažinta priklausomybė nuo trečiųjų šalių;
	16.	pabrėžia, kad tam, kad būtų galima konkuruoti su kitais svarbiais pasauliniais veikėjais, Europos ekonomika taip pat turi tapti konkurencingesnė ir atsparesnė pasiūlos atžvilgiu, todėl reikia daugiau investuoti į Sąjungos atvirą strateginį savarankiškumą vykdant sustiprintą, tikslinę ir koordinuotą pramonės politiką ir daugiausia dėmesio skiriant strateginiams sektoriams ir ypatingos svarbos technologijoms, kad būtų sumažinta priklausomybė nuo trečiųjų šalių;


</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl rezoliucijos</DocAmend>
<Article>17 dalis</Article>
	

	Pasiūlymas dėl rezoliucijos
	Pakeitimas

	17.	pabrėžia, kad apsirūpinimo maistu saugumas yra gyvybiškai svarbi strateginio savarankiškumo sudedamoji dalis ir kad pagal kitą DFP turi būti toliau remiami Sąjungos žemės ūkio ir žuvininkystės sektoriai, įskaitant smulkiuosius ir jaunuosius ūkininkus bei žvejus, ir padedama sektoriams geriau apsaugoti klimatą ir biologinę įvairovę; pabrėžia esminį bendros žemės ūkio politikos vaidmenį didinant našumą ir tuo tikslu pasitelkiant techninę pažangą, užtikrinant deramą ūkininkų gyvenimo lygį ir apsirūpinimo maistu saugumą; ragina kitoje DFP skirti tinkamą finansavimą bendrai žemės ūkio politikai;
	17.	pabrėžia, kad apsirūpinimo maistu saugumas yra gyvybiškai svarbi strateginio savarankiškumo sudedamoji dalis ir kad pagal kitą DFP turi būti toliau remiami Sąjungos žemės ūkio ir žuvininkystės sektoriai, įskaitant smulkiuosius ir jaunuosius ūkininkus bei žvejus, ir padedama sektoriams geriau apsaugoti klimatą ir biologinę įvairovę; atkreipia dėmesį į esminį bendros žemės ūkio politikos vaidmenį didinant našumą ir tuo tikslu pasitelkiant techninę pažangą, užtikrinant deramą ūkininkų gyvenimo lygį ir apsirūpinimo maistu saugumą; ragina kitoje DFP užtikrinti tolygiai paskirstytas, skaidrias, atsekamas ir tikslines investicijas į bendrą žemės ūkio politiką;


</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl rezoliucijos</DocAmend>
<Article>18 dalis</Article>
	

	Pasiūlymas dėl rezoliucijos
	Pakeitimas

	18.	primena, kad socialinė, ekonominė ir teritorinė sanglauda yra Europos integracijos kertinis akmuo ir gyvybiškai svarbi užtikrinant Sąjungos vienybę ir stiprinant bendrąją rinką; pabrėžia, kad modernizuota sanglaudos politika turi būti grindžiama decentralizuotu, teritoriniu, daugiapakopiu valdymu ir ją vykdant turi būti vadovaujamasi pasidalijamojo valdymo ir partnerystės principu, visapusiškai įtraukiant vietos ir regionų valdžios institucijas;
	18.	primena, kad socialinė, ekonominė ir teritorinė sanglauda yra Europos integracijos kertinis akmuo ir gyvybiškai svarbi užtikrinant Sąjungos vienybę ir stiprinant bendrąją rinką, kurios potencialas, kaip nurodyta 2025 m. bendrosios rinkos ir konkurencingumo ataskaitoje, vis dar nėra visapusiškai išnaudotas; pabrėžia, kad modernizuota sanglaudos politika turi būti grindžiama decentralizuotu, teritoriniu, daugiapakopiu valdymu ir ją vykdant turi būti vadovaujamasi pasidalijamojo valdymo ir partnerystės principu, visapusiškai įtraukiant vietos ir regionų valdžios institucijas, taip pat kitus atitinkamus suinteresuotuosius subjektus; mano, kad aktyvus jų dalyvavimas užtikrins veiksmingą priežiūrą ir padės stiprinti apsaugos nuo korupcijos ir netinkamo lėšų panaudojimo priemones, taip sustiprinant skaidrumą, atskaitomybę ir Sąjungos finansinių interesų apsaugą; primena, kad svarbu spręsti žemo sanglaudos fondų lėšų įsisavinimo lygio problemą, ir ragina laikytis labiau į vietos ir regionų ekonominius poreikius orientuoto požiūrio, be kita ko, rengiant pažangiosios specializacijos strategijas mokslinių tyrimų ir inovacijų srityse;


</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl rezoliucijos</DocAmend>
<Article>22 dalis</Article>
	

	Pasiūlymas dėl rezoliucijos
	Pakeitimas

	22.	primena, kad Sąjunga yra įsipareigojusi iki 2050 m. pasiekti poveikio klimatui neutralumą, o tam reikia mažinti ekonomikos priklausomybę nuo iškastinio kuro diegiant švarias technologijas, geresnę energetikos ir transporto infrastruktūrą ir efektyviau energiją vartojančius būstus; pažymi, kad norinti iki 2050 m. pasiekti poveikio klimatui neutralumą, Komisijos vertinimu, reikia papildomų 1,5 proc. (bendrojo vidaus produkto) BVP sudarančių investicijų per metus, palyginti su 2011–2020 m. dešimtmečiu, ir kad, nors vien tik Sąjungos biudžetas negali padengti šio atotrūkio, jo įnašas ir toliau turi išlikti gyvybiškai svarbus;
	22.	atkreipia dėmesį į tai, kad Sąjunga yra įsipareigojusi iki 2050 m. pasiekti poveikio klimatui neutralumą, o tam reikia mažinti ekonomikos priklausomybę nuo iškastinio kuro diegiant švarias technologijas, geresnę energetikos ir transporto infrastruktūrą ir efektyviau energiją vartojančius būstus; pažymi, kad norinti iki 2050 m. pasiekti poveikio klimatui neutralumą, Komisijos vertinimu, reikia papildomų 1,5 proc. (bendrojo vidaus produkto) BVP sudarančių investicijų per metus, palyginti su 2011–2020 m. dešimtmečiu; pažymi poveikio klimatui neutralumo užtikrinimo veiklos rezultatų rodiklių svarbą siekiant stebėti, kaip įgyvendinama ES politika ir investicijos;


</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl rezoliucijos</DocAmend>
<Article>25 dalis</Article>
	

	Pasiūlymas dėl rezoliucijos
	Pakeitimas

	25.	primena, kad saugumas yra Sąjungos klestėjimo ir socialinio modelio pagrindas ir kad pagal kitą DFP turi būti daug daugiau investuojama į Sąjungos apsaugą nuo daugybės jai kylančių grėsmių;
	25.	primena, kad saugumas yra Sąjungos klestėjimo ir socialinio modelio pagrindas ir kad pagal kitą DFP jam turi būti teikiamas aukštas prioritetas, atsižvelgiant į daugybę ES kylančių grėsmių, pavyzdžiui, geopolitinius konfliktus, hibridines ir kibernetines grėsmes, taip pat autoritarinius režimus, besikėsinančius į laisvę, demokratiją ir kitas pagrindines Europos vertybes;


</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl rezoliucijos</DocAmend>
<Article>27 dalis</Article>
	

	Pasiūlymas dėl rezoliucijos
	Pakeitimas

	27.	atkreipia dėmesį į tai, kad Sąjunga atliko labai svarbų vaidmenį užtikrindama ilgalaikę taiką savo teritorijoje ir turi toliau tai daryti prisitaikydama prie pašonėje vykstančio karo tikrovės, ir į poreikį stipriai padidinti gynybos pajėgumus ir parengtį, gerokai viršijant dabartinius asignavimus;
	27.	atkreipia dėmesį į tai, kad Sąjunga atliko labai svarbų vaidmenį užtikrindama ilgalaikę taiką savo teritorijoje ir turi toliau tai daryti greitai prisitaikydama prie pašonėje vykstančio karo tikrovės, ir į poreikį stipriai padidinti gynybos pajėgumus ir parengtį, gerokai viršijant dabartinius asignavimus;


</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl rezoliucijos</DocAmend>
<Article>28 dalis</Article>
	

	Pasiūlymas dėl rezoliucijos
	Pakeitimas

	28.	pažymi, kad, pasak Komisijos pirmininkės, gynybos išlaidų atotrūkis ateinantį dešimtmetį šiuo metu siekia 500 mlrd. EUR; pabrėžia, kad vien tik Sąjungos biudžetas negali užpildyti šios spragos, tačiau jam tenka svarbus vaidmuo;
	28	pažymi, kad, pasak Komisijos pirmininkės, gynybos išlaidų atotrūkis ateinantį dešimtmetį šiuo metu siekia 500 mlrd. EUR; atkreipia dėmesį į tai, kad vien tik Sąjungos biudžetas negali užpildyti šios spragos, nors gynybos ir saugumo išlaidos yra ES prioritetas, taip pat atsižvelgiant į strateginio savarankiškumo siekį; ragina Komisiją išnagrinėti galimybes sudaryti sąlygas privačioms investicijoms ir kapitalo srautams, taip pat viešojo ir privačiojo sektorių partnerystėms siekiant pašalinti lėšų spragą ir užtikrinti aukštus skaidrumo, etikos ir atskaitomybės standartus;


</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl rezoliucijos</DocAmend>
<Article>30 dalis</Article>
	

	Pasiūlymas dėl rezoliucijos
	Pakeitimas

	30.	atkreipia dėmesį į tai, kad svarbu biudžetu remti karinį mobilumą, kad būtų atnaujinama dvejopo naudojimo infrastruktūra, naudojama civiliniais ir kariniais tikslais, ir taip prisidedama prie Sąjungos gynybos pajėgumų;
	30.	pakartoja, kad svarbu biudžetu koordinuotai remti karinį mobilumą NATO sistemoje, kad būtų atnaujinama dvejopo naudojimo infrastruktūra, naudojama civiliniais ir kariniais tikslais, ir taip prisidedama prie Sąjungos gynybos pajėgumų;


</Amend>
<Amend>Pakeitimas		<NumAm>19</NumAm>
<DocAmend>Pasiūlymas dėl rezoliucijos</DocAmend>
<Article>33 dalis</Article>
	

	Pasiūlymas dėl rezoliucijos
	Pakeitimas

	33.	pabrėžia, kad vykstant technologiniams pokyčiams piktavališkiems ir oportunistiniams užsienio subjektams tapo lengviau skleisti dezinformaciją, kištis į rinkimus ir vykdyti Sąjungos interesams kenkiančius kibernetinius išpuolius; primygtinai reikalauja, kad pagal kitą DFP būtų investuojama į didesnį kibernetinį saugumą; atkreipia dėmesį į skaitmeninio raštingumo ir gebėjimo naudotis žiniasklaidos priemonėmis bei kritinio mąstymo svarbą šiuo požiūriu ir į tai, kad reikia toliau teikti Sąjungos biudžeto paramą šių sričių iniciatyvoms;
	33.	pabrėžia, kad vykstant technologiniams pokyčiams piktavališkiems ir oportunistiniams užsienio subjektams tapo lengviau skleisti dezinformaciją, kištis į rinkimus ir vykdyti Sąjungos interesams kenkiančius kibernetinius išpuolius; primygtinai reikalauja, kad pagal kitą DFP būtų investuojama į didesnį kibernetinį saugumą; atkreipia dėmesį į skaitmeninio raštingumo ir gebėjimo naudotis žiniasklaidos priemonėmis bei kritinio mąstymo svarbą šiuo požiūriu ir į tai, kad reikia toliau teikti Sąjungos biudžeto paramą šių sričių iniciatyvoms; be to pabrėžia, kad reikia investuoti į plačiosios visuomenės švietimą, kad ji galėtų nustatyti kibernetines grėsmes ir naviguoti dezinformacija persmelktoje aplinkoje šiandieniniame pasaulyje;


</Amend>
<Amend>Pakeitimas		<NumAm>20</NumAm>
<DocAmend>Pasiūlymas dėl rezoliucijos</DocAmend>
<Article>38 dalis</Article>
	

	Pasiūlymas dėl rezoliucijos
	Pakeitimas

	38.	atkreipia dėmesį į tai, kad biudžete turi būti išlaikytas Sąjungos, kaip pagrindinės pasaulyje paramos vystymuisi ir kovos su klimato kaita finansavimo teikėjos, vaidmuo, laikantis Sąjungos pasaulinių pareigų ir įsipareigojimų; primygtinai reikalauja, kad biudžetu ir toliau būtų remiamos Sąjungos pastangos ginti taisyklėmis grindžiamą tarptautinę tvarką, demokratiją, daugiašališkumą, žmogaus teises ir pagrindines vertybes;
	38.	atkreipia dėmesį į tai, kad biudžete turi būti išlaikytas Sąjungos, kaip pagrindinės pasaulyje paramos vystymuisi ir kovos su klimato kaita finansavimo teikėjos, vaidmuo, laikantis Sąjungos pasaulinių pareigų ir įsipareigojimų; primygtinai reikalauja, kad biudžetu ir toliau būtų remiamos Sąjungos pastangos ginti taisyklėmis grindžiamą tarptautinę tvarką, demokratiją, daugiašališkumą, žmogaus teises ir pagrindines vertybes; pabrėžia, kad reikia gerinti šios srities investicijų ir politikos priežiūrą ir ataskaitų apie jas teikimą;


</Amend>
<Amend>Pakeitimas		<NumAm>21</NumAm>
<DocAmend>Pasiūlymas dėl rezoliucijos</DocAmend>
<Article>43 dalis</Article>
	

	Pasiūlymas dėl rezoliucijos
	Pakeitimas

	43.	pabrėžia, kad finansinė parama turi priklausyti nuo reformų įgyvendinimo ir Sąjungos vertybių laikymosi; atsižvelgdamas į tai pabrėžia, kad reikia tvirto valdymo modelio, kuriuo būtų užtikrinta parlamentinė atskaitomybė, priežiūra ir kontrolė;
	43.	pabrėžia, kad finansinė parama turi priklausyti nuo reformų įgyvendinimo ir Sąjungos vertybių laikymosi, taip pat nuo veiksmingų priemonių, apsaugančių Sąjungos finansinius interesus, įgyvendinimo; primena Europos Audito Rūmų rekomendaciją kiekvienai plėtros šaliai iš anksto apibrėžti aiškius strateginius tikslus, susijusius su teisinės valstybės priemonėmis, ir reikalauti, kad, pasirengimo narystei paramos atveju, būtų nustatyti išsamūs pasiekimai ir rezultatai, taip pat aiški sprendimų dėl mokėjimų priėmimo metodika; ragina Komisiją nustatyti griežtesnes nuostatas, kuriomis ES institucijoms būtų suteikta daugiau galimybių tikrinti, kaip naudojamos ES lėšos, susijusios su finansiniais susitarimais, sudarytais su šalimis kandidatėmis; atsižvelgdamas į tai pabrėžia, kad reikia tvirto valdymo modelio, kuriuo būtų užtikrinta parlamentinė atskaitomybė, priežiūra ir kontrolė, o visų pirma – stipri ir funkcionali kovos su sukčiavimu struktūra;


</Amend>
<Amend>Pakeitimas		<NumAm>22</NumAm>
<DocAmend>Pasiūlymas dėl rezoliucijos</DocAmend>
<Article>44 dalis</Article>
	

	Pasiūlymas dėl rezoliucijos
	Pakeitimas

	44.	pabrėžia, kad pasirengimo narystei parama Ukrainai turi būti atskirta nuo finansinės paramos atstatymui ir atsigavimui po karo, kai poreikiai yra daug didesni ir reikalauja suderintų tarptautinių pastangų, kurių svarbi dalis turėtų būti parama iš Sąjungos biudžeto;
	44.	pabrėžia, kad pasirengimo narystei parama Ukrainai turi būti teikiama papildomai su finansine parama atstatymui ir atsigavimui po karo, kai poreikiai yra daug didesni ir reikalauja suderintų tarptautinių pastangų, kurių svarbi dalis turėtų būti parama iš Sąjungos biudžeto;


</Amend>
<Amend>Pakeitimas		<NumAm>23</NumAm>
<DocAmend>Pasiūlymas dėl rezoliucijos</DocAmend>
<Article>6 paantraštė</Article>
	

	Pasiūlymas dėl rezoliucijos
	Pakeitimas

	Pagrindinės teisės, Sąjungos vertybės ir teisinė valstybė
	Pagrindinės teisės, teisinė valstybė ir kitos Sąjungos vertybės


</Amend>
<Amend>Pakeitimas		<NumAm>24</NumAm>
<DocAmend>Pasiūlymas dėl rezoliucijos</DocAmend>
<Article>46 dalis</Article>
	

	Pasiūlymas dėl rezoliucijos
	Pakeitimas

	46.	atkreipia dėmesį į Sąjungos biudžeto svarbą skatinant ir saugant demokratiją ir Sąjungos vertybes, puoselėjant bendrą Sąjungos kultūros paveldą ir Europos integraciją, didinant piliečių aktyvumą ir jaunimo dalyvavimą bei propaguojant Pagrindinių teisių chartijoje įtvirtintas pagrindines teises ir teisinės valstybės principą; atkreipia dėmesį į teisingumo nepriklausomumo, patikimo nacionalinių institucijų veikimo, paramos pilietinei visuomenei ir deoligarchizacijos svarbą;
	46.	atkreipia dėmesį į Sąjungos biudžeto svarbą skatinant ir saugant demokratiją ir Sąjungos vertybes, įtvirtintas Europos Sąjungos sutarties 2 straipsnyje, puoselėjant bendrą Sąjungos kultūros paveldą ir Europos integraciją, didinant piliečių aktyvumą ir jaunimo dalyvavimą bei propaguojant Pagrindinių teisių chartijoje įtvirtintas pagrindines teises ir teisinės valstybės principą, kartu užtikrinant Sąjungos finansinių interesų apsaugą taikant kovos su korupcija priemones ir vykdant skaidrų finansų valdymą; atkreipia dėmesį į teisminių institucijų, be kita ko, prokuratūrų, nepriklausomumo, patikimo Europos, nacionalinių ir subnacionalinių institucijų veikimo, įskaitant laisvą, nepriklausomą ir pliuralistinę žiniasklaidą, taip pat pliuralistinę bei klestinčią pilietinę visuomenę, ir deoligarchizacijos svarbą; pabrėžia, kad tvirtos kovos su korupcija priemonės turi būti pagrindinis DFP po 2027 m. ramstis; ragina visapusiškai įtraukti Parlamentą į šį procesą, be kita ko, užtikrinant jo teisę susipažinti su atitinkamais dokumentais, kad būtų užtikrintas skaidrumas ir atskaitomybė visos procedūros metu;


</Amend>
<Amend>Pakeitimas		<NumAm>25</NumAm>
<DocAmend>Pasiūlymas dėl rezoliucijos</DocAmend>
<Article>48 dalis</Article>
	

	Pasiūlymas dėl rezoliucijos
	Pakeitimas

	48.	pabrėžia tvirtų teisinės valstybės principo laikymosi ir galimybės gauti ES lėšų pagal dabartinę DFP sąsajų svarbą; mano, kad Sąjungos finansinių interesų apsauga priklauso nuo teisinės valstybės principo laikymosi nacionaliniu lygmeniu; ypač palankiai vertina teigiamą Teisinės valstybės sąlygų reglamento poveikį apsaugant Sąjungos finansinius interesus sisteminių ir nuolatinių teisinės valstybės principų pažeidimų atvejais; ragina Komisiją ir Tarybą griežtai, nuosekliai ir nepagrįstai nedelsiant taikyti reglamentą, kai tai būtina; pabrėžia, kad sprendimai sustabdyti arba sumažinti Sąjungos finansavimą dėl teisinės valstybės principo pažeidimų turi būti grindžiami objektyviais kriterijais ir neturi būti nei atsižvelgiama į kitas aplinkybes, nei vadovaujamasi derybų rezultatu;
	48.	mano, kad teisinės valstybės principo ir kitų Sąjungos vertybių laikymasis yra labai svarbus siekiant apsaugoti ES finansinius interesus, todėl tai turi būti būtina sąlyga norint gauti ES lėšų; pabrėžia tvirtų teisinės valstybės principo laikymosi ir galimybės gauti ES lėšų pagal dabartinę DFP sąsajų svarbą; mano, kad Sąjungos finansinių interesų apsauga priklauso nuo teisinės valstybės principo laikymosi nacionaliniu lygmeniu; ypač palankiai vertina teigiamą Teisinės valstybės sąlygų reglamento poveikį apsaugant Sąjungos finansinius interesus sisteminių ir nuolatinių teisinės valstybės principų pažeidimų atvejais; ragina Komisiją ir Tarybą griežtai, nuosekliai ir nepagrįstai nedelsiant taikyti reglamentą, kai tai būtina; pabrėžia, kad sprendimai sustabdyti arba sumažinti Sąjungos finansavimą dėl teisinės valstybės principo pažeidimų turi būti grindžiami objektyviais ir nediskriminaciniais kriterijais, taip užtikrinant, kad mechanizmas nebūtų naudojamas kaip politinė priemonė ir netaptų šantažo taktikų, kurių imasi įtaką ES sprendimams siekiančios daryti vyriausybės, dalimi; ragina sukurti tobulesnę procedūrinę sistemą, kuria būtų užtikrinamas objektyvumas, skaidrumas, nuoseklumas ir galutinių paramos gavėjų apsauga; ragina visapusiškai įtraukti Parlamentą į šį procesą, be kita ko, užtikrinant jo teisę susipažinti su atitinkamais dokumentais, kad būtų užtikrintas skaidrumas ir atskaitomybė visos procedūros metu; pažymi, kad nacionalinės vyriausybės ėmė vykdyti naujo tipo teisinės valstybės principo pažeidimus, ir ragina Komisiją spręsti šias naujo pobūdžio problemas, į teisinės valstybės principo taikymo kiekvienoje valstybėje narėje vertinimą įtraukti atitikties bendrosios rinkos taisyklėms būklės vertinimą ir pradėti taikyti sąlygų mechanizmą, jei nacionaliniu lygmeniu daromi struktūriniai ir nuolatiniai pažeidimai, neigiamai veikiantys ES finansinių interesų apsaugą; mano, kad ex ante sąlygos ir nuolatinė jų vykdymo stebėsena atlieka pagrindinį vaidmenį apsaugant ES finansinius interesus;


</Amend>
<Amend>Pakeitimas		<NumAm>26</NumAm>
<DocAmend>Pasiūlymas dėl rezoliucijos</DocAmend>
<Article>49 dalis</Article>
	

	Pasiūlymas dėl rezoliucijos
	Pakeitimas

	49.	atkreipia dėmesį į tai, kad reikia tvirto ryšio tarp teisinės valstybės principo ir Sąjungos biudžeto po 2027 m., ir palankiai vertina Komisijos ketinimą stiprinti sąsajas tarp metinėje teisinės valstybės principo taikymo ataskaitoje pateiktų rekomendacijų ir galimybės gauti lėšų iš biudžeto; ragina Komisiją nuo 2025 m. metinėje teisinės valstybės principo taikymo ataskaitoje nurodyti, kokiu mastu nustatyti teisinės valstybės sistemų trūkumai gali kelti riziką Sąjungos biudžetui; be to, palankiai vertina pagarbos Sąjungos vertybėms ir biudžeto vykdymo sąsają ir ragina Komisiją aktyviai stebėti, kaip valstybės narės laikosi šio principo;
	49.	atkreipia dėmesį į tai, kad reikia tvirtesnio ryšio tarp teisinės valstybės principo, kitų Sąjungos vertybių ir Sąjungos biudžeto po 2027 m., ir palankiai vertina Komisijos ketinimą stiprinti sąsajas tarp metinėje teisinės valstybės principo taikymo ataskaitoje pateiktų rekomendacijų ir galimybės gauti lėšų iš biudžeto; ragina Komisiją nuo 2025 m. metinėje teisinės valstybės principo taikymo ataskaitoje nurodyti, kokiu mastu nustatyti teisinės valstybės sistemų trūkumai gali kelti riziką Sąjungos biudžetui; be to, palankiai vertina pagarbos Sąjungos vertybėms ir biudžeto vykdymo sąsają ir ragina Komisiją aktyviai stebėti, kaip valstybės narės laikosi šio principo, ir imtis skubių veiksmų, jei jo nesilaikoma;


</Amend>
<Amend>Pakeitimas		<NumAm>27</NumAm>
<DocAmend>Pasiūlymas dėl rezoliucijos</DocAmend>
<Article>50 dalis</Article>
	

	Pasiūlymas dėl rezoliucijos
	Pakeitimas

	50.	ragina konsoliduoti tvirtą teisinės valstybės priemonių rinkinį, remiantis dabartinėmis Ekonomikos gaivinimo ir atsparumo didinimo priemonės (EGADP) nuostatomis dėl sąlygų ir Bendrųjų nuostatų reglamente nustatytomis horizontaliosiomis reikiamomis sąlygomis; pabrėžia, kad reikia daug daugiau skaidrumo ir nuoseklumo taikant teisinės valstybės apsaugos priemones ir stiprinti Parlamento vaidmenį taikant ir tikrinant tokias priemones; be to, primygtinai tvirtina, kad vertinant teisinės valstybės principo pažeidimus valstybėse narėse reikia užtikrinti priemonių nuoseklumą;
	50.	ragina konsoliduoti tvirtą teisinės valstybės ir kitų Sąjungos vertybių priemonių rinkinį, remiantis dabartinėmis Ekonomikos gaivinimo ir atsparumo didinimo priemonės (EGADP) nuostatomis dėl sąlygų ir Bendrųjų nuostatų reglamente nustatytomis horizontaliosiomis reikiamomis sąlygomis1a, taip pat atitinkamomis Finansinio reglamento nuostatomis, ir primygtinai reikalauja, kad priemonių rinkinys apimtų visą ES biudžetą ir būtų užtikrinta, kad įgyvendinant bet kokias priemones nebūtų regreso; pabrėžia, kad reikia daug daugiau skaidrumo ir nuoseklumo taikant teisinės valstybės apsaugos priemones ir stiprinti Parlamento vaidmenį tikrinant tokias priemones; be to, primygtinai tvirtina, kad vertinant teisinės valstybės principo pažeidimus valstybėse narėse reikia užtikrinti priemonių nuoseklumą;
______________
1a 2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (OL L 231, 2021 6 30, p. 159, ELI: http://data.europa.eu/eli/reg/2021/1060/oj). 


</Amend>
<Amend>Pakeitimas		<NumAm>28</NumAm>
<DocAmend>Pasiūlymas dėl rezoliucijos</DocAmend>
<Article>51 dalis</Article>
	

	Pasiūlymas dėl rezoliucijos
	Pakeitimas

	51.	primena, kad Teisinės valstybės sąlygų reglamente nustatyta, kad iš galutinių gavėjų neturėtų būti atimta galimybė pasinaudoti ES lėšomis, jei jų vyriausybei būtų taikomos sankcijos; mano, kad iki šiol ši nuostata nebuvo veiksminga, ir pabrėžia, jog svarbu taikyti pažangių sąlygų metodą, kad paramos gavėjai nebūtų baudžiami dėl vyriausybės veiksmų; ragina Komisiją išnagrinėti papildomus būdus, kaip užtikrinti, kad vietos ir regionų valdžios institucijos, pilietinė visuomenė ir kiti paramos gavėjai galėtų toliau naudotis Sąjungos finansavimu tais atvejais, kai nacionalinės vyriausybės pažeidžia teisinės valstybės principą, nesusilpninant reglamento taikymo;
	51.	primena, kad Teisinės valstybės sąlygų reglamente nustatyta, kad iš galutinių gavėjų neturėtų būti atimta galimybė pasinaudoti ES lėšomis, jei jų vyriausybei būtų taikomas mechanizmas; yra tvirtai įsitikinęs, kad iki šiol šios nuostatos vykdymas nėra pakankamai užtikrintas, ir pabrėžia, jog svarbu taikyti sąlygų režimą, kad paramos gavėjai būtų apsaugoti nuo sankcijų už jų vyriausybių veiksmus; primygtinai ragina Komisiją pasiūlyti konkrečias priemones, kuriomis būtų užtikrinama, kad vietos ir regionų valdžios institucijos, pilietinė visuomenė ir kiti paramos gavėjai galėtų toliau naudotis Sąjungos finansavimu tais atvejais, kai nacionalinės vyriausybės pažeidžia teisinės valstybės principą, nesusilpninant reglamento taikymo;


</Amend>
<Amend>Pakeitimas		<NumAm>29</NumAm>
<DocAmend>Pasiūlymas dėl rezoliucijos</DocAmend>
<Article>51 a dalis (nauja)</Article>
	

	Pasiūlymas dėl rezoliucijos
	Pakeitimas

	
	51a.	pripažįsta, kad Bendrųjų nuostatų reglamente nustatytos horizontaliosios reikiamos sąlygos atlieka labai svarbų vaidmenį užtikrinant sistemingą Pagrindinių teisių chartijos taikymą; pabrėžia, kad reikia stiprinti stebėsenos ir vertinimo mechanizmus, siekiant pagerinti praktinį šių sąlygų įgyvendinimą, užtikrinant didesnį skaidrumą ir suinteresuotųjų subjektų dalyvavimą stebėsenos komiteto veikloje;


</Amend>
<Amend>Pakeitimas		<NumAm>30</NumAm>
<DocAmend>Pasiūlymas dėl rezoliucijos</DocAmend>
<Article>55 dalis</Article>
	

	Pasiūlymas dėl rezoliucijos
	Pakeitimas

	55.	palankiai vertina tai, kad parengta lyčių aspektu grindžiamų išlaidų stebėjimo metodika, ir mano, kad įgyta patirtis turėtų būti taikoma pagal kitą DFP; taip pat pabrėžia, kad reikia gerokai patobulinti klimato ir biologinės įvairovės integravimo metodikas;
	Išbraukta.


</Amend>
<Amend>Pakeitimas		<NumAm>31</NumAm>
<DocAmend>Pasiūlymas dėl rezoliucijos</DocAmend>
<Article>56 a dalis (nauja)</Article>
	

	Pasiūlymas dėl rezoliucijos
	Pakeitimas

	
	56a.	pripažįsta, kad svarbu sukurti aiškią horizontaliųjų kompleksinių ES tikslų stebėsenos sistemą ir užtikrinti, kad būtų sukurtos tokiems ES tikslams pasiekti skirtos finansavimo priemonės; atkreipia dėmesį į Komisijos pastangas gerinti tokių horizontaliųjų prioritetų stebėjimą ir ataskaitų apie juos teikimą, tačiau ragina nustatyti griežtesnes apsaugos priemones ir aiškesnes šių priemonių įgyvendinimo tarpines reikšmes; ragina būsimose finansavimo priemonėse lėšų mokėjimą glaudžiau sieti su tikslų įgyvendinimu, taip pat imtis proaktyvių veiksmų siekiant sumažinti riziką, kad tikslai nebus pasiekti;


</Amend>
<Amend>Pakeitimas		<NumAm>32</NumAm>
<DocAmend>Pasiūlymas dėl rezoliucijos</DocAmend>
<Article>56 b dalis (nauja)</Article>
	

	Pasiūlymas dėl rezoliucijos
	Pakeitimas

	
	56b.	ragina Komisiją sukurti horizontaliųjų ES prioritetų stebėsenos ir vertinimo sistemą; pabrėžia patikimų veiklos rezultatų stebėsenos ir vertinimo sistemų svarbą, kad būtų galima stebėti investicijų indėlį siekiant horizontaliųjų tikslų; ragina Komisiją stiprinti savo įsipareigojimą laikytis geresnio reglamentavimo principų siekiant užtikrinti, kad būsimos finansavimo priemonės duotų išmatuojamų rezultatų;


</Amend>
<Amend>Pakeitimas		<NumAm>33</NumAm>
<DocAmend>Pasiūlymas dėl rezoliucijos</DocAmend>
<Article>57 dalis</Article>
	

	Pasiūlymas dėl rezoliucijos
	Pakeitimas

	57.	primygtinai reikalauja, kad po 2027 m. nuo pat pradžių būtų skiriama pakankamai finansinių ir darbuotojų išteklių, kad Sąjungos institucijos, įstaigos ir decentralizuotos agentūros galėtų užtikrinti veiksmingą ir efektyvų politikos formavimą, įgyvendinimą ir vykdymo užtikrinimą, toliau pritraukti geriausius darbuotojus iš visų valstybių narių, taip garantuojant geografinę pusiausvyrą, ir turėtų veiksmų laisvę prisitaikyti prie kintančių aplinkybių;
	57.	primena, kad veiksmingas Europos viešasis administravimas yra viešoji gėrybė; primygtinai reikalauja, kad po 2027 m. nuo pat pradžių būtų skiriama pakankamai finansinių ir darbuotojų išteklių, kad Sąjungos institucijos, įstaigos ir decentralizuotos agentūros galėtų užtikrinti veiksmingą ir efektyvų politikos formavimą, įgyvendinimą ir vykdymo užtikrinimą, taip pat Sąjungos finansinių interesų apsaugą, toliau pritraukti geriausius darbuotojus iš visų valstybių narių, taip garantuojant geografinę pusiausvyrą, ir turėtų veiksmų laisvę prisitaikyti prie kintančių aplinkybių;


</Amend>
<Amend>Pakeitimas		<NumAm>34</NumAm>
<DocAmend>Pasiūlymas dėl rezoliucijos</DocAmend>
<Article>59 dalis</Article>
	

	Pasiūlymas dėl rezoliucijos
	Pakeitimas

	59.	pabrėžia, kad išankstinės investicijos į sąveikią IT infrastruktūrą ir duomenų gavybą taip pat gali padėti ilguoju laikotarpiu sutaupyti išlaidų ir labai pagerinti politikos įgyvendinimą bei išlaidų stebėjimą;
	59.	pabrėžia, kad tinkamai valdoma skaitmenizacija gali padidinti viešojo administravimo veiksmingumą, patikimumą ir saugumą, kartu prisidedant prie ES finansinių interesų apsaugos; pabrėžia, kad norint daugiau dėmesio skirti veiklos rezultatams reikia patikimesnės stebėsenos sistemos ir veiksmingo IT priemonių, tokių kaip ankstyvojo nustatymo ir draudimo dalyvauti procedūroje sistema (EDES) ir duomenų bazė ARACHNE naudojimo, kad būtų padidintas skaidrumas, duomenimis grindžiama priežiūra ir valdymas pagal DFP po 2027 m.; atkreipia dėmesį į tai, kad svarbu iš anksto investuoti į sąveikią IT infrastruktūrą ir duomenų gavybą, nes tai yra būtina sąlyga siekiant kitoje DFP įgyvendinti pagrindinius Sąjungos finansinių interesų apsaugos elementus, ir pabrėžia, kad tai taip pat gali padėti ilguoju laikotarpiu sutaupyti išlaidų ir labai pagerinti politikos įgyvendinimą bei išlaidų stebėjimą; ragina Komisiją didinti skaitmeninių priemonių, skirtų ES lėšoms stebėti ir audituoti, sąveikumą ir teikti paramą bei priemones, kurių reikia siekiant tobulinti ES lėšų valdyme dalyvaujančių viešojo administravimo darbuotojų, tiek ES, tiek nacionaliniu lygmeniu, skaitmeninius įgūdžius;


</Amend>
<Amend>Pakeitimas		<NumAm>35</NumAm>
<DocAmend>Pasiūlymas dėl rezoliucijos</DocAmend>
<Article>59 a dalis (nauja)</Article>
	

	Pasiūlymas dėl rezoliucijos
	Pakeitimas

	
	59a.	pabrėžia, kad, atsižvelgiant į didėjančias grėsmes, ES institucijų ir įstaigų kibernetinio saugumo parengtis yra nepakankama, todėl vis sudėtingesni kibernetiniai išpuoliai daro jas pažeidžiamas; pabrėžia, kad trūksta bendros teisinės sistemos, nepakanka išteklių ir mokymų, nėra vienodų investicijų į kibernetinį saugumą ir yra spragų bendradarbiavimo bei dalijimosi informacija apie saugumo incidentus srityje; primena Reglamento (ES, Euratomas) 2023/28411a 14 konstatuojamosios dalies ir 6 straipsnio 7 dalies svarbą ir ragina Komisiją toliau tinkamai investuoti į kibernetinį saugumą, kad būtų pasiektas ilgalaikis orientacinis tikslas – bent 10 proc. visų IT išlaidų; ragina Komisiją i) nustatyti privalomas kibernetinio saugumo taisykles visoms ES institucijoms ir įstaigoms, ii) padidinti CERT-EU ir ENISA išteklius, iii) stiprinti tarpinstitucinį bendradarbiavimą, iv) teikti pirmenybę paramai mažesnės kibernetinės brandos subjektams ir v) užtikrinti privalomą darbuotojų ir sprendimus priimančių asmenų kibernetinio saugumo mokymą; taip pat pabrėžia, kad reikia gerinti pranešimus apie incidentus ir jų koordinavimą, kad būtų sustiprintas bendras ES kibernetinis atsparumas;
______________
1a 2023 m. gruodžio 13 d. Europos Parlamento ir Tarybos reglamentas (ES, Euratomas) 2023/2841, kuriuo nustatomos priemonės aukštam bendram kibernetinio saugumo lygiui Sąjungos institucijose, įstaigose, organuose ir agentūrose užtikrinti (OJ L, 2023/2841, 2023 12 18, ELI: http://data.europa.eu/eli/reg/2023/2841/oj. 


</Amend>
<Amend>Pakeitimas		<NumAm>36</NumAm>
<DocAmend>Pasiūlymas dėl rezoliucijos</DocAmend>
<Article>60 dalis</Article>
	

	Pasiūlymas dėl rezoliucijos
	Pakeitimas

	60.	pabrėžia, kad kita DFP turi būti parengta taip, kad būtų supaprastintas paramos gavėjų gyvenimas, suderintos taisyklės, kai tik įmanoma, ir sumažintas nereikalingas biurokratizmas, taip pat ji turi būti įgyvendinama kuo arčiau žmonių;
	60.	pabrėžia, kad kita DFP turi būti parengta taip, kad būtų supaprastintos procedūros galutiniams paramos gavėjams, plėtojamas skaitmeninimas, suderintos taisyklės, kai tik įmanoma, ir sumažintas nereikalingas biurokratizmas, taip pat ji turi būti įgyvendinama kuo arčiau žmonių; mano, kad biurokratijos mažinimas ir veiksminga biudžeto kontrolė gali būti vykdomi kartu; todėl primygtinai reikalauja, kad Sąjungos lėšų finansinė priežiūra būtų vykdoma taikant labiau sinchronizuotus ir suskaitmenintus ataskaitų teikimo mechanizmus, siekiant sustiprinti finansų priežiūrą, sudaryti sąlygas pažangiai duomenų analizei, nustatyti rizikos rodiklius ir palengvinti valstybių narių tarpusavio lyginamuosius vertinimus;


</Amend>
<Amend>Pakeitimas		<NumAm>37</NumAm>
<DocAmend>Pasiūlymas dėl rezoliucijos</DocAmend>
<Article>61 dalis</Article>
	

	Pasiūlymas dėl rezoliucijos
	Pakeitimas

	61.	ragina atlikti tikrą supaprastinimą tais atvejais, kai sutampa tikslai, skiriasi tinkamumo kriterijai ir skirtingomis taisyklėmis reglamentuojami aspektai, kurie turėtų būti vienodi visose programose; mano, kad vertinimas, kurios išlaidų programos turėtų būti įtrauktos į kitą DFP, turi būti grindžiamas pirmiau nurodytais aspektais, poreikiu orientuoti išlaidas į aiškiai nustatytus politikos tikslus ir kiekvienos programos intervencinių politikos veiksmų logika;
	61.	ragina atlikti tikrą supaprastinimą tais atvejais, kai sutampa tikslai, skiriasi tinkamumo kriterijai ir skirtingomis taisyklėmis reglamentuojami aspektai, kurie turėtų būti vienodi visose programose; mano, kad vertinimas, kurios išlaidų programos turėtų būti įtrauktos į kitą DFP, turi būti grindžiamas pirmiau nurodytais aspektais, poreikiu orientuoti išlaidas į aiškiai nustatytus politikos tikslus ir kiekvienos programos intervencinių politikos veiksmų logika; atkreipia dėmesį į tai, kad skaidrumas turi būti užtikrinamas ir didinamas sukuriant centralizuotą, tikralaikę ir viešai prieinamą visų ES lėšų gavėjų, įskaitant galutinius sanglaudos ir žemės ūkio finansavimo gavėjus, duomenų bazę, kad būtų užkirstas kelias sukčiavimui ir netinkamam naudojimui;


</Amend>
<Amend>Pakeitimas		<NumAm>38</NumAm>
<DocAmend>Pasiūlymas dėl rezoliucijos</DocAmend>
<Article>61 a dalis (nauja)</Article>
	

	Pasiūlymas dėl rezoliucijos
	Pakeitimas

	
	61a.	reiškia didelį susirūpinimą dėl Europos Audito Rūmų išvados, kuri nurodyta jų 2023 m. ataskaitoje1a, kad ES bendro biudžeto išlaidų klaidų lygis padidėjo iki 5,6 proc.; pabrėžia Europos Audito Rūmų įspėjimą, kad dėl didėjančios Europos skolos didėja spaudimas ES biudžetui; primygtinai ragina Komisiją nuodugniai apsvarstyti Europos Audito Rūmų išvadas ir įgyvendinti visas rekomendacijas, pateiktas jų metinėje ir specialiosiose ataskaitose, kad būtų padidintas ES biudžeto išlaidų veiksmingumas, skaidrumas ir atskaitomybė;

	
	_________________

	
	1a Europos Audito Rūmai, „2023 m. metinė ataskaita.“ 


</Amend>
<Amend>Pakeitimas		<NumAm>39</NumAm>
<DocAmend>Pasiūlymas dėl rezoliucijos</DocAmend>
<Article>61 a dalis (nauja)</Article>
	

	Pasiūlymas dėl rezoliucijos
	Pakeitimas

	
	61a.	mano, kad kitoje DFP šalia tvirtų kontrolės mechanizmų ypatingas dėmesys turėtų būti skiriamas tolesniam procedūrų, taikomų pareiškėjams ir (arba) gavėjams, ypač mažesniems gavėjams, supaprastinimui; mano, kad pareiškėjai, norintys gauti ES finansavimą, taip pat turėtų pajusti Komisijos reguliavimo panaikinimo prioritetus; pakartoja, kad dėl tokio supaprastinimo neturėtų nukentėti pakankama kontrolė, patikimas finansų valdymas ir skaidrumas;


</Amend>
<Amend>Pakeitimas		<NumAm>40</NumAm>
<DocAmend>Pasiūlymas dėl rezoliucijos</DocAmend>
<Article>62 dalis</Article>
	

	Pasiūlymas dėl rezoliucijos
	Pakeitimas

	62.	primygtinai tvirtina, kad paprastesnis biudžetas taip pat turi būti skaidresnis biudžetas, kuris sudarytų sąlygas geriau kontroliuoti išlaidas ir sumažinti dvigubo finansavimo riziką; pabrėžia, kad bet kokį programų mažinimą reikia kompensuoti daug detalesniu biudžeto paskirstymu pagal biudžeto eilutes, o ne sujungiant kai kurias programas, kaip padaryta dabartinėje DFP – to nesektinas pavyzdys yra Kaimynystės, vystomojo ir tarptautinio bendradarbiavimo priemonė „Globali Europa“ (KVTBP „Globali Europa“); todėl ragina pakankamai detalizuotai paskirstyti lėšas pagal biudžeto eilutes, kad būtų užtikrinta tinkama atskaitomybė ir prasmingas sprendimų priėmimas per metinę biudžeto procedūrą;
	62.	primygtinai tvirtina, kad paprastesnis biudžetas taip pat turi būti skaidresnis biudžetas, kuris sudarytų sąlygas geriau kontroliuoti išlaidas ir sumažinti dvigubo finansavimo riziką nepakenkiant būtinam ES lėšų papildomumui, nepiktnaudžiaujant ir nesukčiaujant; pabrėžia, kad bet kokį programų mažinimą reikia kompensuoti daug detalesniu biudžeto paskirstymu pagal biudžeto eilutes, o ne sujungiant kai kurias programas, kaip padaryta dabartinėje DFP – to nesektinas pavyzdys yra Kaimynystės, vystomojo ir tarptautinio bendradarbiavimo priemonė „Globali Europa“ (KVTBP „Globali Europa“); todėl ragina pakankamai detalizuotai paskirstyti lėšas pagal biudžeto eilutes, kad būtų užtikrinta tinkama atskaitomybė ir prasmingas sprendimų priėmimas per metinę biudžeto procedūrą;


</Amend>
<Amend>Pakeitimas		<NumAm>41</NumAm>
<DocAmend>Pasiūlymas dėl rezoliucijos</DocAmend>
<Article>62 b dalis (nauja)</Article>
	

	Pasiūlymas dėl rezoliucijos
	Pakeitimas

	
	62b.	visų pirma pabrėžia dvigubo finansavimo riziką, kuri didėja pradėjus taikyti su išlaidomis nesusijusiu finansavimu paremtas priemones, ir yra didesnė, kai panašioms priemonėms ir veiksmams tuo pačiu laikotarpiu finansuoti naudojamos skirtingos ES finansavimo programos su skirtingais įgyvendinimo modeliais, taisyklėmis ir valdymo bei atskaitomybės sistemomis; ragina Komisiją suderinti taisykles, valdymo ir atskaitomybės sistemas; pabrėžia, kad ex ante reikia užkirsti kelią dvigubam finansavimui aiškiai nustatant, kokie veiksmai gali būti finansuojami pagal kokias priemones; atsižvelgdamas į tai, dar kartą pabrėžia, kad didėja poreikis nustatyti dvigubą finansavimą naudojant bendrą integruotą sąveikią informacijos ir stebėsenos sistemą, numatytą Finansiniame reglamente;


</Amend>
<Amend>Pakeitimas		<NumAm>42</NumAm>
<DocAmend>Pasiūlymas dėl rezoliucijos</DocAmend>
<Article>62 c dalis (nauja)</Article>
	

	Pasiūlymas dėl rezoliucijos
	Pakeitimas

	
	62c.	apgailestauja dėl to, kad Komisija atmetė rekomendacijas patikslinti dvigubo finansavimo apibrėžtį pagal su išlaidomis nesusijusio finansavimo modelius ir sugriežtinti kontrolės reikalavimus; mano, kad siekiant veiksmingai sumažinti riziką reikia atsižvelgti į išlaidų ir į veiklos rezultatų aspektus; primygtinai ragina Komisiją oficialiai patvirtinti būtiniausius kontrolės reikalavimus ir užtikrinti, kad gavėjai juos nuosekliai taikytų, kad būtų apsaugotos ES lėšos ir sustiprinta priežiūra visose valstybėse narėse;


</Amend>
<Amend>Pakeitimas		<NumAm>43</NumAm>
<DocAmend>Pasiūlymas dėl rezoliucijos</DocAmend>
<Article>62 d dalis (nauja)</Article>
	

	Pasiūlymas dėl rezoliucijos
	Pakeitimas

	
	62d.	pripažįsta finansavimo programų ir priemonių koordinavimo svarbą atsižvelgiant į EGADP ir su išlaidomis nesusijusio finansavimo modelių sudėtingumą; ragina Komisiją aktyviai spręsti šiuos uždavinius DFP po 2027 m. nustatant patikimus dalijimosi duomenimis mechanizmus ir suderinant visų finansavimo priemonių ataskaitų teikimą, kad būtų sustiprinta priežiūra ir atskaitomybė;


</Amend>
<Amend>Pakeitimas		<NumAm>44</NumAm>
<DocAmend>Pasiūlymas dėl rezoliucijos</DocAmend>
<Article>62 e dalis (nauja)</Article>
	

	Pasiūlymas dėl rezoliucijos
	Pakeitimas

	
	62e.	ragina Komisiją reformuoti audito mechanizmus, kad būtų sustiprintas Europos Audito Rūmų vaidmuo įgyvendinant DFP programas ir palaikant jų sąveiką su nacionalinėmis audito tarnybomis, daugiausia dėmesio skiriant terminams, įgytai patirčiai ir subsidiarumui;


</Amend>
<Amend>Pakeitimas		<NumAm>45</NumAm>
<DocAmend>Pasiūlymas dėl rezoliucijos</DocAmend>
<Article>62 f dalis (nauja)</Article>
	

	Pasiūlymas dėl rezoliucijos
	Pakeitimas

	
	62f.	ragina Komisiją didinti DFP skaidrumą ir piliečių informuotumą apie ją surenkant ir sukuriant tikralaikę, viešai prieinamą skaitmeninę suvestinę, kurioje būtų pateikiama išsami informacija apie lėšų paskirstymą, projektų tikslus, rezultatus ir galutinius naudos gavėjus;


</Amend>
<Amend>Pakeitimas		<NumAm>46</NumAm>
<DocAmend>Pasiūlymas dėl rezoliucijos</DocAmend>
<Article>62 g dalis (nauja)</Article>
	

	Pasiūlymas dėl rezoliucijos
	Pakeitimas

	
	62g.	atkreipia dėmesį į tai, kad Biudžeto kontrolės (CONT) komitetas nagrinėja, ar esama susitarimų dėl dotacijų, į kuriuos įtraukta išsami lobistinė veikla, finansuojama pagal DFP LIFE programą; pažymi, kad Komisija priėmė gaires dėl finansavimo veiklos, susijusios su Sąjungos teisės aktų ir politikos rengimu, įgyvendinimu, stebėsena ir vykdymo užtikrinimu, išaiškindama, kad finansavimas atitinka ES acquis, kartu nurodydama, kad tai gali kelti pavojų Sąjungos reputacijai; ragina Komisiją užtikrinti visišką skaidrumą, susijusį su galutiniais ES lėšų gavėjais įvairiose politikos srityse, taip pat peržiūrėti visas kitas DFP programas, siekiant užtikrinti, kad jos atitiktų priemones, kurių ėmėsi Komisija;


</Amend>
<Amend>Pakeitimas		<NumAm>47</NumAm>
<DocAmend>Pasiūlymas dėl rezoliucijos</DocAmend>
<Article>63 dalis</Article>
	

	Pasiūlymas dėl rezoliucijos
	Pakeitimas

	63.	pakartoja savo ilgalaikę poziciją, kad visos ES lygmens išlaidos turėtų būti priskirtos biudžeto valdymo institucijos kompetencijai; todėl ragina į biudžetą visiškai įtraukti (iš dalies) nebiudžetines priemones, pvz., Socialinį klimato fondą, Inovacijų fondą ir Modernizavimo fondą arba juos pakeisiančias priemones;
	63.	pakartoja savo ilgalaikę poziciją, kad visos ES lygmens išlaidos turėtų būti priskirtos biudžeto valdymo institucijos kompetencijai; todėl ragina į biudžetą visiškai įtraukti (iš dalies) nebiudžetines priemones, pvz., Socialinį klimato fondą, Inovacijų fondą ir Modernizavimo fondą arba juos pakeisiančias priemones, siekiant užtikrinti Europos Parlamento priežiūros ir Audito Rūmų audito teises; pakartoja raginimą suteikti viešojo audito įgaliojimus visoms finansavimo priemonėms, kuriomis remiama ES politika, įskaitant tas, kurios nėra įtrauktos į ES teisinę sistemą;


</Amend>
<Amend>Pakeitimas		<NumAm>48</NumAm>
<DocAmend>Pasiūlymas dėl rezoliucijos</DocAmend>
<Article>63 a dalis (nauja)</Article>
	

	Pasiūlymas dėl rezoliucijos
	Pakeitimas

	
	63a.	primygtinai ragina kitoje DFP nustatyti automatines taisomąsias priemones, ypač tais atvejais, kai nustatomi dideli nacionalinių kontrolės mechanizmų trūkumai; ragina Komisiją tokiais atvejais laikytis griežto požiūrio ir nedelsiant sustabdyti finansavimą, kai struktūriniai ir nuolatiniai trūkumai kelia pavojų patikimam ES biudžeto finansiniam vykdymui, taip apsaugant Sąjungos finansinius interesus; pabrėžia tokios sistemos atgrasomąjį poveikį ir šiuo atžvilgiu atkreipia dėmesį į grynąsias finansines pataisas, kuriomis apsaugomi ES finansiniai interesai ir dėl kurių atitinkama valstybė narė patiria tiesioginių nuostolių; ragina parengti pakankamas vidaus gaires dėl fiksuoto dydžio pataisų dėl valstybių narių kontrolės sistemų trūkumų, be kita ko, susijusių su veiklos rezultatais grindžiamomis priemonėmis; primygtinai ragina Komisiją daugiau dėmesio skirti fiksuoto dydžio pataisų taikymui sisteminių pažeidimų atveju, kad būtų geriau apsaugoti Sąjungos finansiniai interesai; pabrėžia, kad svarbu šalinti susigrąžinimo mechanizmų trūkumus, siekiant užtikrinti, kad pažeidimai būtų tinkamai nustatomi ir valdomi; pabrėžia, kad į būsimas finansavimo priemones reikia įtraukti patikimas nuostatas dėl lėšų susigrąžinimo ir apsaugos priemones, kad būtų sumažinta neįgyvendintų priemonių, dvigubo finansavimo ar neteisėtų veiksmų rizika;


</Amend>
<Amend>Pakeitimas		<NumAm>49</NumAm>
<DocAmend>Pasiūlymas dėl rezoliucijos</DocAmend>
<Article>63 b dalis (nauja)</Article>
	

	Pasiūlymas dėl rezoliucijos
	Pakeitimas

	
	63b.	ragina Komisiją pateikti išsamią, skaidrią ir viešai prieinamą informaciją apie nustatytas neteisėtas išlaidas ir taisomąsias priemones, kurių imtasi; pabrėžia, kad pakankamas ir skaidrus ataskaitų teikimas yra labai svarbus siekiant užtikrinti veiksmingą priežiūrą ir atskaitomybę; pabrėžia, kad svarbu susieti išmokas su tarpinių reikšmių ir tikslų pasiekimu pagal tokias priemones kaip EGADP; pabrėžia, kad reikia stiprinti mechanizmus siekiant užtikrinti, kad nebūtų dvigubo finansavimo, ypač taikant supaprastintus finansavimo modelius, pvz., su išlaidomis nesusijusį finansavimą, išplečiant audito aprėptį, kad ji apimtų išlaidų ir veiklos aspektus;


</Amend>
<Amend>Pakeitimas		<NumAm>50</NumAm>
<DocAmend>Pasiūlymas dėl rezoliucijos</DocAmend>
<Article>63 d dalis (nauja)</Article>
	

	Pasiūlymas dėl rezoliucijos
	Pakeitimas

	
	63d.	apgailestauja dėl to, kad ES lėšos išmokamos valstybei narei, dalyvaujančiai procedūroje pagal teisinės valstybės sąlygų mechanizmą, nepaisant didelių trūkumų teismų nepriklausomumo ir kovos su korupcija sistemose; primygtinai ragina Komisiją užtikrinti, kad ES lėšos tikrai pasiektų gyventojus; ragina Komisiją sistemingai stabdyti ES lėšų mokėjimą taikant visas turimas priemones sunkių ir nuolatinių teisinės valstybės principų pažeidimų, korupcijos, netinkamo ES lėšų naudojimo arba struktūrinių ir nuolatinių trūkumų, kurie kelia pavojų patikimam ES biudžeto finansiniam vykdymui, atvejais;


</Amend>
<Amend>Pakeitimas		<NumAm>51</NumAm>
<DocAmend>Pasiūlymas dėl rezoliucijos</DocAmend>
<Article>64 dalis</Article>
	

	Pasiūlymas dėl rezoliucijos
	Pakeitimas

	64.	atkreipia dėmesį į tai, kad tradiciškai DFP rengiama nesivadovaujant reagavimo į krizes ar lankstumo logika, bet visų pirma siekiant užtikrinti investicijų nuspėjamumą vidutinės trukmės laikotarpiu; pabrėžia, kad sparčiai kintančiomis politinėmis, ekonominėmis ir socialinėmis aplinkybėmis toks metodas nebegali būti taikomas; primygtinai tvirtina, kad į kitą DFP turi būti integruoti pakankami reagavimo į krizes pajėgumai;
	64.	atkreipia dėmesį į tai, kad tradiciškai DFP rengiama nesivadovaujant reagavimo į krizes ar lankstumo logika, bet visų pirma siekiant užtikrinti investicijų nuspėjamumą vidutinės trukmės laikotarpiu; primena, kad dėl to ES finansų aplinka tapo fragmentuota, o priemonės turi skirtingus finansavimo šaltinius ir valdymo tvarką; pabrėžia, kad sparčiai kintančiomis politinėmis, ekonominėmis ir socialinėmis aplinkybėmis toks metodas nebegali būti taikomas; primygtinai tvirtina, kad į kitą DFP turi būti integruoti pakankami reagavimo į krizes pajėgumai; pabrėžia, kad, nors atsakas į krizes yra labai svarbus, jis turi būti atliekamas visapusiškai laikantis skaidrumo reikalavimų ir kad neatidėliotinomis aplinkybėmis į taikomų priemonių struktūrą turėtų būti įtraukti atitinkami vertinimo kriterijai, pagal kuriuos išmokamos lėšos; ragina atlikti pakankamą išankstinį visų finansinių priemonių, kurios naujai nustatytos arba vėl įtrauktos į DFP po 2027 m., vertinimą, daugiausia dėmesio skiriant jų struktūrai, būtinumui ir suderinimui su ES tikslais; ragina vykdyti visapusišką parlamentinę nebiudžetinių priemonių ir specialių fondų kontrolę, užtikrinant, kad visoms ES išlaidoms būtų taikoma demokratinė priežiūra ir kad nė viena finansinė priemonė neapeitų parlamentinės kontrolės;


</Amend>
<Amend>Pakeitimas		<NumAm>52</NumAm>
<DocAmend>Pasiūlymas dėl rezoliucijos</DocAmend>
<Article>67 dalis</Article>
	

	Pasiūlymas dėl rezoliucijos
	Pakeitimas

	67.	pabrėžia, kad kiekvienoje DFP išlaidų kategorijoje turi būti numatytos pakankamos maržos siekiant užtikrinti, kad būtų galima įtraukti naujas priemones ar išlaidų tikslus, dėl kurių susitariama per programavimo laikotarpį, nesumažinant kitiems politikos tikslams skirto finansavimo ir nenaudojant reagavimo į krizes pajėgumų;
	Išbraukta.


</Amend>
<Amend>Pakeitimas		<NumAm>53</NumAm>
<DocAmend>Pasiūlymas dėl rezoliucijos</DocAmend>
<Article>67 a dalis (nauja)</Article>
	

	Pasiūlymas dėl rezoliucijos
	Pakeitimas

	
	67a.	pažymi, kad skirtingų programų ir projektų įgyvendinimo terminai gali skirtis; įspėja dėl pernelyg apsunkinančių administracinių prievolių, susijusių su tokių programų ar projektų keitimu; pabrėžia, kad reikia nustatyti lanksčius finansavimo tikslus, kad lėšas būtų galima perskirstyti, jei jos nepanaudojamos planuojamam projektui (principas „naudokis arba prarask“);


</Amend>
<Amend>Pakeitimas		<NumAm>54</NumAm>
<DocAmend>Pasiūlymas dėl rezoliucijos</DocAmend>
<Article>69 a dalis (nauja)</Article>
	

	Pasiūlymas dėl rezoliucijos
	Pakeitimas

	
	69a.	pabrėžia, kad ES reagavimo į krizes mechanizmai atskleidė stebėsenos, atskaitomybės ir ilgalaikio planavimo spragas; primygtinai ragina Komisiją didinti skaidrumą ir veiklos stebėjimą, užtikrinant suderintus rodiklius ir priežiūrą tikruoju laiku; pabrėžia, kad reikia griežtesnės krizių valdymo fondų parlamentinės kontrolės ir aiškesnių sąlygų, kad neatidėliotinos priemonės būtų suderintos su ES strateginiais ilgalaikiais tikslais;


</Amend>
<Amend>Pakeitimas		<NumAm>55</NumAm>
<DocAmend>Pasiūlymas dėl rezoliucijos</DocAmend>
<Article>71 a dalis (nauja)</Article>
	

	Pasiūlymas dėl rezoliucijos
	Pakeitimas

	
	71a.	šiuo atžvilgiu ragina sutrumpinti DFP biudžeto trukmę nuo 7 iki 5 metų, kad būtų padidintas lankstumas ir atskaitomybė ir kad jis būtų labiau suderintas su ES institucijų įgaliojimais;


</Amend>
<Amend>Pakeitimas		<NumAm>56</NumAm>
<DocAmend>Pasiūlymas dėl rezoliucijos</DocAmend>
<Article>71 a dalis (nauja)</Article>
	

	Pasiūlymas dėl rezoliucijos
	Pakeitimas

	
	71a.	mano, kad, atsižvelgiant į planuojamus reikšmingus pakeitimus ir supaprastinimus, kartu su DFP reglamento priėmimu didėja poreikis pritaikyti Finansinį reglamentą prie visiškai naujo darbo būdo pagal DFP po 2027 m.; tikisi, kad Komisija užtikrins, kad kita DFP, įskaitant išlaidų programas, ir toliau būtų suderinta su Finansiniu reglamentu (nauja redakcija); atsižvelgdamas į tai, pabrėžia Finansinio reglamento naujoje redakcijoje nustatytą reikalavimą Komisijai ir valstybėms narėms vykdant ES biudžetą užtikrinti, kad būtų laikomasi Pagrindinių teisių chartijos, ir gerbti vertybes, kuriomis grindžiama Sąjunga, įtvirtintas SESV 2 straipsnyje;


</Amend>
<Amend>Pakeitimas		<NumAm>57</NumAm>
<DocAmend>Pasiūlymas dėl rezoliucijos</DocAmend>
<Article>72 a dalis (nauja)</Article>
	

	Pasiūlymas dėl rezoliucijos
	Pakeitimas

	
	72a.	ragina Komisiją DFP po 2027 m. daugiau dėmesio skirti rezultatams ir poveikiui, taip pat išdirbiams ir išlaidoms, ir daugiau dėmesio skirti tarpvalstybinei ES pridėtinei vertei; įspėja, kad politiniai tikslai neturi būti įtraukti į veiklos rezultatais grindžiamą sistemą, todėl būtina sutelkti dėmesį į rezultatus ir poveikį;


</Amend>
<Amend>Pakeitimas		<NumAm>58</NumAm>
<DocAmend>Pasiūlymas dėl rezoliucijos</DocAmend>
<Article>72 b dalis (nauja)</Article>
	

	Pasiūlymas dėl rezoliucijos
	Pakeitimas

	
	72b.	mano, kad bet koks perėjimas prie labiau veiklos rezultatais grindžiamo požiūrio turi būti grindžiamas aiškia ir patikima veiklos rezultatų peržiūros sistema, pagal kurią ES išlaidos būtų aiškiai susietos su siekiamais tikslais ex ante, remiantis įverčiais ir ex post, remiantis faktinėmis išlaidomis, ir kad tai turėtų būti aiškiai nurodyta Komisijos pažangos ir veiklos rezultatų ataskaitose; mano, kad į tai turėtų būti atsižvelgta DFP po 2027 m. teisiniame pagrinde, kad Komisija galėtų rinkti šią informaciją iš valstybių narių;


</Amend>
<Amend>Pakeitimas		<NumAm>59</NumAm>
<DocAmend>Pasiūlymas dėl rezoliucijos</DocAmend>
<Article>75 dalis</Article>
	

	Pasiūlymas dėl rezoliucijos
	Pakeitimas

	75.	atkreipia dėmesį į tai, kad kiekvienu atveju, kai kitoje DFP būtų taikomas EGADP pobūdžio įgyvendinimo modelis, turėtų būti ištaisomi pagrindiniai EGADP trūkumai, įtraukiant regionų ir vietos valdžios institucijas nuo rengimo iki įgyvendinimo etapų taikant vietos poreikiais grindžiamą ir daugiapakopį valdymo metodą, užtikrinant tarpvalstybinį investicinių projektų aspektą, daugiausia dėmesio skiriant rezultatams ir poveikiui, o ne atliktam darbui, garantuojant visišką skaidrumą galutinių Sąjungos lėšų gavėjų atžvilgiu ir išsaugant Parlamento, kaip teisėkūros, biudžeto ir biudžeto įvykdymą tvirtinančios institucijos, vaidmenį, taip pat užtikrinant vykdomosios valdžios atskaitomybę;
	75.	atkreipia dėmesį į tai, kad kiekvienu atveju, kai kitoje DFP būtų taikomas EGADP pobūdžio įgyvendinimo modelis, turėtų būti ištaisomi pagrindiniai EGADP trūkumai, sudarant sąlygas lankstesnei programavimo sistemai, užtikrinančiai patikimas viešųjų pirkimų ir dotacijų skyrimo procedūras, įgyvendinant partnerystės principą, įtraukiant regionų ir vietos valdžios institucijas bei kitus susijusius suinteresuotuosius subjektus nuo rengimo iki įgyvendinimo etapų taikant vietos poreikiais grindžiamą ir daugiapakopį valdymo metodą, užtikrinant tarpvalstybinį investicinių projektų ir pačių ir tarpvalstybinių projektų aspektą, daugiausia dėmesio skiriant rezultatams ir poveikiui, o ne išdirbiui, užtikrinant, kad būtų prieinami veiklos rezultatų vertinimui svarbūs duomenys, taip pat bendrą audito seką, garantuojant visišką skaidrumą galutinių Sąjungos lėšų gavėjų atžvilgiu ir išsaugant Parlamento, kaip teisėkūros, biudžeto ir biudžeto įvykdymą tvirtinančios institucijos, vaidmenį, taip pat užtikrinant vykdomosios valdžios atskaitomybę; primena, kad svarbu aiškiai apibrėžti tarpines reikšmes ir tikslus;


</Amend>
<Amend>Pakeitimas		<NumAm>60</NumAm>
<DocAmend>Pasiūlymas dėl rezoliucijos</DocAmend>
<Article>75 a dalis (nauja)</Article>
	

	Pasiūlymas dėl rezoliucijos
	Pakeitimas

	
	75a.	mano, kad skaidrumas yra labai svarbus siekiant užtikrinti, kad ES lėšomis būtų pasiekti užsibrėžti tikslai ir lėšos pasiektų numatytus galutinius paramos ir (arba) lėšų gavėjus; pabrėžia būtinybę nustatyti tikruosius galutinius visų ES lėšų gavėjus ir apie juos pranešti, kad būtų išlaikytas visuomenės pasitikėjimas ir sudarytos sąlygos Parlamentui veiksmingai atlikti savo biudžeto įvykdymą tvirtinančios institucijos vaidmenį; pakartoja susirūpinimą dėl to, kaip Komisija ir valstybės narės aiškina, ką reiškia sąvoka „galutinis EGADP finansavimo gavėjas“, nes tai neatitinka per derybas dėl „REPowerEU“ pasiekto susitarimo, ir teigia, kad ministerijos, valdžios institucijos ir kitos perkančiosios organizacijos negali būti įtrauktos į galutinių EGADP finansavimo gavėjų sąrašą; taip pat reiškia susirūpinimą dėl Audito Rūmų išvadų dėl neteisėto ir dvigubo finansavimo ir pasikartojančių biudžeto išlaidų, kurios neatitinka EGADP teisinio pagrindo, finansavimo rizikos; pabrėžia, kad patikimas mechanizmas, kuriuo siekiama užkirsti kelią dvigubam finansavimui ir užtikrinti atskaitomybę, turi būti centralizuotai integruotas į visas finansavimo priemones, visų pirma pagal EGADP ir su išlaidomis nesusijusio finansavimo įgyvendinimo modelį, ir turi būti joms taikomas;


</Amend>
<Amend>Pakeitimas		<NumAm>61</NumAm>
<DocAmend>Pasiūlymas dėl rezoliucijos</DocAmend>
<Article>75 b dalis (nauja)</Article>
	

	Pasiūlymas dėl rezoliucijos
	Pakeitimas

	
	75b. pakartoja savo poziciją, kad regionų ir vietos valdžios institucijų, taip pat kitų atitinkamų suinteresuotųjų subjektų dalyvavimas yra labai svarbus rengiant ir įgyvendinant bet kokį nacionalinį požiūrį į kitą DFP;


</Amend>
<Amend>Pakeitimas		<NumAm>62</NumAm>
<DocAmend>Pasiūlymas dėl rezoliucijos</DocAmend>
<Article>75 a dalis (nauja)</Article>
	

	Pasiūlymas dėl rezoliucijos
	Pakeitimas

	
	75a.	atkreipia dėmesį į Komisijos ketinimą daugiau dėmesio skirti veiklos rezultatais grindžiamam ES biudžeto vykdymui, o tam reikia kruopščiai pasirinkti ir apibrėžti rodiklius, aiškiai susietus su finansavimo tikslais, remiantis išsamiais ex ante poveikio vertinimais, stebėsena ir ex post vertinimais; mano, kad siekiant pereiti prie rezultatais grindžiamo požiūrio, paremto EGADP, reikia spręsti nustatytas jos įgyvendinimo problemas, kurias pripažino Komisija, ir kad priešingu atveju ji negali būti naudojama kaip planas; pažymi, kad šios problemos apima ribotą atskaitomybę ir ribotas ES lygmens įžvalgas apie (ES) taisyklių ir reglamentų laikymąsi naudojant ES lėšas, ribotą skaidrumą galutinių gavėjų atžvilgiu, ribotą ES pridėtinę vertę, visų pirma dėl riboto tarpvalstybinių projektų skaičiaus, ir ribotą subnacionalinių subjektų, visų pirma vietos ir regionų valdžios institucijų, dalyvavimą rengiant ir įgyvendinant priemonę; ragina ir toliau daugiau dėmesio skirti veiklos rezultatams, o tai neturėtų būti daroma kontrolės ir patikimo finansų valdymo sąskaita; pabrėžia, kad reikia labiau centralizuotų, integruotų ir sąveikių IT sprendimų siekiant automatizuoti ataskaitų teikimą ir užtikrinti duomenų patikimumą ir tikslumą, nesukuriant papildomos administracinės naštos; pabrėžia, kad siekiant kovoti su piktnaudžiavimu ir sukčiavimu taip pat svarbu stebėti pagal naująją DFP patirtų išlaidų tvarkingumą; todėl mano, kad, net jei pereinama prie labiau į rezultatus ir poveikį orientuotos sistemos, būtina tikrinti išlaidų tvarkingumą; pabrėžia, kad siekiant užtikrinti visapusišką Sąjungos finansinių interesų apsaugą vykdant rezultatais grindžiamą biudžeto sudarymą reikės kruopščiai suderinti audito ir kontrolės reikalavimus su valstybėms narėms ir paramos gavėjams tenkančia administracine našta; atkreipia dėmesį į tai, kad taikant vieno bendro audito metodą ir sukūrus vieną bendrą kontaktinį punktą Komisijoje, skirtą valstybėms narėms ir Europos Audito Rūmams, pvz., FENIX, būtų galima sumažinti administracinę naštą ir kartu konsoliduoti ir koordinuoti audito funkcijas;


</Amend>
<Amend>Pakeitimas		<NumAm>63</NumAm>
<DocAmend>Pasiūlymas dėl rezoliucijos</DocAmend>
<Article>75 c dalis (nauja)</Article>
	

	Pasiūlymas dėl rezoliucijos
	Pakeitimas

	
	75c.	pabrėžia, kad valstybėms narėms reikia specialiai pritaikytų metodų; mano, jog itin svarbu, kad Komisija ir toliau laikytųsi tvirto horizontaliojo požiūrio, kad būtų užkirstas kelias Sąjungos politikos nacionalizavimui, dėl kurio susiformuotų 27 nacionaliniai požiūriai, kurie kartu nesudarytų Sąjungos požiūrio, o valstybės narės panašiais klausimais būtų vertinamos skirtingai; pažymi, kad ligšiolinė patirtis, susijusi su nacionaliniais ekonomikos gaivinimo ir atsparumo didinimo planais, nebuvo teigiama, nes dėl turimų duomenų trūkumo arba nepalyginamumo ne visada buvo įmanoma kiekybiškai įvertinti kiekvienos valstybės narės indėlį siekiant ES tikslų, o didesnės valstybės narės, turinčios daugiau biudžeto išteklių, buvo vertinamos kitaip nei mažesnės valstybės narės, kurių biudžetai yra mažesni; mano, kad Parlamentas turėtų dalyvauti nustatant tokius nacionalinius metodus;


</Amend>
<Amend>Pakeitimas		<NumAm>64</NumAm>
<DocAmend>Pasiūlymas dėl rezoliucijos</DocAmend>
<Article>75 d dalis (nauja)</Article>
	

	Pasiūlymas dėl rezoliucijos
	Pakeitimas

	
	75d.	pažymi, kad esamų veiklos rezultatais grindžiamų priemonių, įgyvendinamų taikant tiesioginį valdymą, atveju valstybės narės nėra įpareigotos pranešti apie įtariamo sukčiavimo atvejus Pažeidimų valdymo sistemoje (IMS), kaip kad lėšų, įgyvendinamų taikant pasidalijamąjį valdymą, atveju; ragina Komisiją sumažinti šią informacijos spragą, susijusią su būsimomis veiklos rezultatais grindžiamomis priemonėmis, reikalaujant naudoti IMS arba nustatant naujus ataskaitų teikimo įpareigojimus, pagal kuriuos ES lygmens kovos su sukčiavimu organizacijoms valstybės narės suteiktų prieigą prie tokios informacijos;


</Amend>
<Amend>Pakeitimas		<NumAm>65</NumAm>
<DocAmend>Pasiūlymas dėl rezoliucijos</DocAmend>
<Article>6 a paantraštė (nauja)</Article>
	

	Pasiūlymas dėl rezoliucijos
	Pakeitimas

	



	Veiklos rezultatus rodantis ilgalaikis biudžetas


</Amend>
<Amend>Pakeitimas		<NumAm>66</NumAm>
<DocAmend>Pasiūlymas dėl rezoliucijos</DocAmend>
<Article>75 e dalis (nauja)</Article>
	

	Pasiūlymas dėl rezoliucijos
	Pakeitimas

	
	75e.	atkreipia dėmesį į Komisijos norą DFP po 2027 m. suteikti tvirtesnį veiklos rezultatais grindžiamą pagrindą; atkreipia dėmesį į dabartinės ir ankstesnių DFP patirtį, susijusią su veiklos rezultatų planais, pagal kuriuos turėjo būti apibrėžti veiklos rezultatai, jie įvertinti ir apie juos pranešta; primena Audito Rūmų ataskaitas, kuriose veiklos rezultatų planai buvo nagrinėjami atitikties arba veiklos rezultatų požiūriu ir kuriose, nepriklausomai nuo politikos srities, ne kartą nustatyta panašių trūkumų; primena, kad tai buvo susiję su prasta veiklos rodiklių ir (arba) tikslų apibrėžtimi, turimų veiklos rezultatų duomenų, pagal kuriuos būtų galima įvertinti su rodikliais ar tikslais susijusius pasiekimus, trūkumu, prasta veiklos rezultatų duomenų kokybe ir paslaugų teikėjų (pvz., valstybių narių) palyginamumo stoka; ragina Komisiją spręsti šiuos klausimus DFP po 2027 m. veiklos rezultatų stebėsenos ir vertinimo sistemoje, kuri būtų susieta su Komisijos politiniais prioritetais, kartu atsižvelgiant į galimas išlaidas ir administracinę naštą valstybėms narėms, suinteresuotiesiems subjektams ir projektų rengėjams;


</Amend>
<Amend>Pakeitimas		<NumAm>67</NumAm>
<DocAmend>Pasiūlymas dėl rezoliucijos</DocAmend>
<Article>75 f dalis (nauja)</Article>
	

	Pasiūlymas dėl rezoliucijos
	Pakeitimas

	
	75f.	supranta, kad procesas, kurio metu Komisija ir valstybės narės kartu apibrėžia rodiklius ir (arba) tikslus ir dėl jų susitaria, yra derybų klausimas, todėl gali lemti politiškai motyvuotus kompromisus; yra susirūpinęs dėl to, kad tai gali lemti skirtingą požiūrį į valstybes nares, ypač į didesnes ir mažesnes valstybes nares; vis dėlto pabrėžia aiškių ir išmatuojamų ex ante apibrėžčių svarbą, nes nuo jų priklauso viso įgyvendinimo proceso rezultatai; todėl pabrėžia, kad ex ante reikia apibrėžti aiškius ir išmatuojamus rodiklius ir (arba) tikslus; pažymi, kad rodikliai ir tikslai gali būti apibrėžti įvairiais lygmenimis, be kita ko, kaip indėlis, išdirbis, rezultatai ir poveikis, ir kad faktinis Sąjungos veiklos indėlis vertinamas skirtingai kiekvienu lygmeniu, nes indėlis ir išdirbis yra palyginti glaudžiai susiję, o rezultatus ir poveikį sunkiau priskirti Sąjungos politikai; pabrėžia, kad DFP po 2027 m. reikia nustatyti metodiką, pagal kurią būtų galima nustatyti pagal Sąjungos politiką vykdomos veiklos ir pastebėtų rezultatų bei poveikio ryšį; pabrėžia, kad reikia suderinti apibrėžtis visose Sąjungos politikos srityse, todėl reikia veiksmingos veiklos rezultatų stebėsenos ir vertinimo sistemos;


</Amend>
<Amend>Pakeitimas		<NumAm>68</NumAm>
<DocAmend>Pasiūlymas dėl rezoliucijos</DocAmend>
<Article>75 g dalis (nauja)</Article>
	

	Pasiūlymas dėl rezoliucijos
	Pakeitimas

	
	75g.	mano, kad veiklos rezultatų duomenų nustatymas ir apibrėžimas nustačius rodiklius ir tikslus yra labiau techninis įsipareigojimas, kurį reikia iš esmės patobulinti DFP po 2027 m.; pabrėžia, kad tiek esami, tiek nauji veiklos rezultatų duomenys turėtų būti tikslūs ir nuoseklūs, kad būtų išvengta nereikalingos administracinės naštos ir užtikrintas valstybių narių duomenų palyginamumas; ragina Komisiją visapusiškai pasinaudoti Eurostato ir Jungtinio tyrimų centro turimais duomenimis ir žiniomis; ragina Komisiją nustatyti rodiklių ir tikslų pradines reikšmes prieš prasidedant DFP po 2027 m.;


</Amend>
<Amend>Pakeitimas		<NumAm>69</NumAm>
<DocAmend>Pasiūlymas dėl rezoliucijos</DocAmend>
<Article>75 h dalis (nauja)</Article>
	

	Pasiūlymas dėl rezoliucijos
	Pakeitimas

	
	75h.	pažymi, kad veiklos rezultatais grindžiamų priemonių atveju, kai mokėjimai grindžiami ex ante nustatytų rodiklių ir (arba) tikslų pasiekimu, labai svarbu patikrinti, ar šie tikslai iš tikrųjų pasiekti; mano, kad sutarti tikrinimo mechanizmai gali suteikti aiškumo dėl veiksmų ir rezultatų, kurie yra būtini siekiant nustatyti, ar tikslas buvo pasiektas ir ar galima atlikti susijusį mokėjimą; primena, kad tikrinant pasiektus rezultatus reikia tinkamai konsultuotis su visomis atitinkamomis Komisijos tarnybomis ir dokumentuoti procesą;


</Amend>
<Amend>Pakeitimas		<NumAm>70</NumAm>
<DocAmend>Pasiūlymas dėl rezoliucijos</DocAmend>
<Article>78 dalis</Article>
	

	Pasiūlymas dėl rezoliucijos
	Pakeitimas

	78.	pabrėžia, kad iki šiol Sąjungos biudžeto lėšų reikėjo tik su NGEU susijusioms palūkanoms sumokėti ir kad nuo 2028 m. biudžeto lėšomis taip pat turės būti grąžintas kapitalas; pabrėžia, kad numatoma, jog nuo 2028 m. bendros NGEU kapitalo ir palūkanų grąžinimo išlaidos sudarys apie 20–30 mlrd. EUR per metus;
	78.	reiškia susirūpinimą, kad 2023 m. pabaigoje negrąžinta skola dėl skolinimosi siekė 458,5 mlrd. EUR, o tai sudaro 2,7 proc. viso ES BVP; pabrėžia, kad iki šiol Sąjungos biudžeto lėšų reikėjo tik su NGEU susijusioms palūkanoms sumokėti, tačiau nuo 2028 m. biudžeto lėšomis taip pat turės būti grąžintas kapitalas; pabrėžia, kad numatoma, jog nuo 2028 m. bendros NGEU kapitalo ir palūkanų grąžinimo išlaidos sudarys apie 20–30 mlrd. EUR per metus; pažymi, kad esant didesniam įsiskolinimui dėl palūkanų normų didėjimo Sąjungos biudžetas tampa labiau pažeidžiamas; todėl pabrėžia, kad reikėtų kiek įmanoma vengti naujo skolinimosi;


</Amend>
<Amend>Pakeitimas		<NumAm>71</NumAm>
<DocAmend>Pasiūlymas dėl rezoliucijos</DocAmend>
<Article>13 paantraštė</Article>
	

	Pasiūlymas dėl rezoliucijos
	Pakeitimas

	Tinkamais ištekliais aprūpintas ir tvariai finansuojamas ilgalaikis biudžetas
	Tinkamais ištekliais aprūpintas, tvariai finansuojamas ir veiksmingai saugomas ilgalaikis biudžetas


</Amend>
<Amend>Pakeitimas		<NumAm>72</NumAm>
<DocAmend>Pasiūlymas dėl rezoliucijos</DocAmend>
<Article>82 dalis</Article>
	

	Pasiūlymas dėl rezoliucijos
	Pakeitimas

	82.	pabrėžia, kad, kaip nurodyta pirmiau, po 2027 m. biudžeto poreikiai bus gerokai didesni nei 2021–2027 m. DFP numatytos sumos; todėl primygtinai tvirtina, kad Sąjunga galės įveikti didelius jai kylančius iššūkius ir pasiekti savo politikos tikslus tik tuo atveju, jei kitoje DFP bus numatyti didėjantiems biudžeto poreikiams patenkinti reikalingi ištekliai;
	82.	pabrėžia, kad, kaip nurodyta pirmiau, po 2027 m. biudžeto poreikiai bus gerokai didesni nei 2021–2027 m. DFP numatytos sumos; todėl primygtinai tvirtina, kad Sąjunga galės įveikti didelius jai kylančius iššūkius ir pasiekti savo politikos tikslus tik tuo atveju, jei kitoje DFP bus numatyti Sąjungos iššūkiams įveikti reikalingi ištekliai;


</Amend>
<Amend>Pakeitimas		<NumAm>73</NumAm>
<DocAmend>Pasiūlymas dėl rezoliucijos</DocAmend>
<Article>84 dalis</Article>
	

	Pasiūlymas dėl rezoliucijos
	Pakeitimas

	84.	pakartoja, kad Sąjungos biudžetui reikia tvarių ir atsparių pajamų; atkreipia dėmesį į teisiškai privalomas veiksmų gaires dėl naujų nuosavų išteklių nustatymo, įtrauktas į Tarpinstitucinį susitarimą, kuriose Parlamentas, Taryba ir Komisija įsipareigojo nustatyti naujus nuosavus išteklius, kurių pakaktų bent jau NGEU skolos grąžinimui padengti;
	84.	yra susirūpinęs dėl to, kad Sąjungos skola toliau didėja, o didelė šio padidėjimo dalis siejama su laikina ekonomikos gaivinimo priemone NGEU; yra susirūpinęs dėl to, kad padidėjusi skola ir susijusios didesnės palūkanų išlaidos turės ilgalaikių pasekmių ES fiskaliniam stabilumui ir kad dėl to gali padidėti finansinė našta ir sumažėti pajėgumai reaguoti į būsimus iššūkius arba investuoti į pagrindines strategines sritis; ragina Komisiją išnagrinėti galimybes sumažinti bendrą skolos naštą;


</Amend>
<Amend>Pakeitimas		<NumAm>74</NumAm>
<DocAmend>Pasiūlymas dėl rezoliucijos</DocAmend>
<Article>86 dalis</Article>
	

	Pasiūlymas dėl rezoliucijos
	Pakeitimas

	86.	ragina Komisiją parengti modernizuotą biudžetą ir perorientuoti išlaidas, remiantis poreikiu užtikrinti sąžiningumą, didesnį supaprastinimą, mažesnę administracinę naštą ir daugiau skaidrumo, be kita ko, pajamų srityje; pabrėžia, kad pasibaigus dabartinei DFP automatiškai nustoja galioti dabartinės lengvatos ir korekcijos;
	86.	ragina Komisiją parengti modernizuotą biudžetą ir perorientuoti išlaidas, remiantis poreikiu užtikrinti sąžiningumą, didesnį supaprastinimą ir skaitmeninimą, mažesnę administracinę naštą, apsaugą nuo sukčiavimo ir daugiau skaidrumo, be kita ko, pajamų srityje; pažymi, kad supaprastinimas negali būti vykdomas kontrolės ir ataskaitų teikimo veiklos sąskaita ir turėtų būti derinamas su veiksmingomis sukčiavimo atvejų nustatymo ir pranešimo apie juos sistemomis; pabrėžia, kad pasibaigus dabartinei DFP automatiškai nustoja galioti dabartinės lengvatos ir korekcijos;


</Amend>
<Amend>Pakeitimas		<NumAm>75</NumAm>
<DocAmend>Pasiūlymas dėl rezoliucijos</DocAmend>
<Article>88 dalis</Article>
	

	Pasiūlymas dėl rezoliucijos
	Pakeitimas

	88.	akcentuoja Parlamento įsipareigojimą viso proceso metu visapusiškai atlikti savo vaidmenį; mano, kad DFP turėtų būti rengiama remiantis principu „iš apačios į viršų“ ir plačiu suinteresuotųjų subjektų dalyvavimu; be to, pabrėžia, kad rengiantis pateikti pasiūlymus dėl DFP būtinas strateginis trijų institucijų dialogas;
	88.	akcentuoja Parlamento įsipareigojimą viso proceso metu visapusiškai atlikti savo vaidmenį; mano, kad DFP turėtų būti rengiama remiantis principu „iš apačios į viršų“ ir plačiu visų susijusių suinteresuotųjų subjektų ir vietos bei regionų valdžios institucijų dalyvavimu; be to, pabrėžia, kad rengiantis pateikti pasiūlymus dėl DFP būtinas strateginis trijų institucijų dialogas; pabrėžia, kad visos derybose dėl DFP dalyvaujančios ES institucijos turi užtikrinti aukštus skaidrumo ir atskaitomybės standartus;


</Amend>

</RepeatBlock-Amend>

